Han var elev af [[Stefano Rizzo]] (?) og [[Floriano Ferramola]] i sin fødeby, hvor hans hovedvirksomhed faldt, medens han kortere tid var beskæftiget i [[Padova]], [[Cremona]] og [[Trient]]. Mere indflydelse på Romaninos udvikling end den hjemlige skole fik venetiansk malerkunst (allerede gennem hans bysbarn [[Giovanni Gerolamo Savoldo|Savoldo]]), særlig [[Giorgione]]. Fra denne påvirkning har Romanino sin kraftige, glødende farve, sin store og fyldige form, sin overlegne brede behandling; hans værker skæmmes dog ikke sjældent af en vis overfladisk flothed og ujævn løshed i gennemførelsen. Hovedværker er de pragtfulde ungdomsarbejder: Alterbillederne til [[San Francesco (Brescia)|San Francesco]] i Brescia ([[1511]]) og [[Santa Giustina (Padua)|Santa Giustina]] i Padova ([[1513]], nu i Galeria smst.), begge fremstillinger af Madonna med Hellige, i deres dybe gyldne farvepragt på højde med den mest fremragende venetianske malerkunst. Betydelige og mægtigt virkende er hans fresker i [[Cremonas Domkirke]] ([[1519]]-[[1520|20]]), fire scener af Kristi Lidelseshistorie, og de to fresker (i Galeria Martinengo, Brescia) med Kristus i Emmaus og Magdalene vaskende Kristi fødder, ligesom de sammen med [[Moretto da Brescia|Moretto]] udførte fresker i Corpus-Domini-kapellet i [[San Giovanni Evangelista (Brescia)|San Giovanni Evangelista]] smst. I disse værker såvel som i flere samtidige alterbilleder (''Sposalizio'' i det foran nævnte kapel og Korsnedtagelsen i Galeria Martinengo) hersker endnu den glødende venetianske kolorit. Men i sine senere arbejder søgte Romanino den lyse, sølvagtige, fine perlegrå tone, som optaget af Moretto blev Brescianer-skolens særeje. Af disse senere værker fremhæves ''Tronende Madonna'' m.m. i Galeria i Padova, Mariæ Himmelfart i [[Sant'Alessandro (Bergamo)|Sant'Alessandro]] i ([[Bergamo]] og Kristi Fødsel og Pietà i Galeria Martinengo, hvor sammesteds to mandlige portrætter viser Romanino som en virkningsfuld portrætmaler. Endelig skal af hans mere dekorative arbejder nævnes freskerne i [[Castello del Buonconsiglio|det biskoppelige slot]] i Trient og de historisk interessante fresker i [[Castello di Malpaga|slottet Malpaga]] ved Bergamo, der forestiller den danske kong [[Christian 1.|Christian I's]] besøg hos [[Bartolomeo Colleoni]] (smlg. C.E. Reventlow, ''Freskerne paa Slottet Malpaga'' [København 1903]). Uden for Italien findes betydelige billeder af Romanino i samlingerne i [[Berlin]] og [[London]].
Historie Maleri